ועדת העבודה, הרווחה והבריאות, כנסת 23, פרוטוקול מספר 13, 2020-06-22 11:38

חיים כץ: בוקר טוב.

חיים כץ: היום יום שני בשבוע, ה-22 ביוני 2020, ל' בסיון התש"ף, ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הצעת חוק להארכת תוקפן של תקנות שעת חירום (נגיף הקורונה החדש – הגבלת מספר העובדים במקום עבודה לשם צמצום התפשטות נגיף הקורונה החדש), התש"ף-2020.

חיים כץ: אתמול, במהלך החקיקה, דיברנו על כך שיהיו ניסוחים והיו עוד כמה מחלקות קטנות שתכף נועה, היועצת המשפטית של הוועדה תדבר עליהן.

חיים כץ: על מנת שהיא תוכל לומר את מה שהיא צריכה להגיד, אנחנו נצביע על פתיחת הדיון ברביזיה.

חיים כץ: מי בעד?

חיים כץ: מי נגד?

חיים כץ: בעד – פה אחד אושר

נעה בן שבת: השינוי הראשון, שהוא באמת העניין העיקרי, שהוא נוגע לתוקף, ממתי נכנס החוק הזה לתוקף, אנחנו מדברים על תקנות לשעת חירום שהן תקפות עד היום.

נעה בן שבת: זאת אומרת, הן תקפות עד הלילה, היום, ואנחנו לא יודעים האם החוק הזה יספיק להיות מפורסם עד הלילה.

חיים כץ: עד מחר בבוקר.

נעה בן שבת: ולכן ביקשנו לקבוע שתוקפו של החוק יהיה היום ב-11:30 בלילה.

נעה בן שבת: משרד המשפטים מתנגד להוראה הזאת.

נעה בן שבת: הוא אומר שיש חשש שתהיה איזושהי רטרואקטיביות.

נעה בן שבת: אולי תסבירו את החשש שלכם.

איה דביר: משרד המשפטים.

איה דביר: ככלל, החקיקה, בטח חקיקה שפוגעת בזכויות, אינה צריכה להיות רטרואקטיבית.

איה דביר: מה שמטריד אותנו זה שהיום החוק יפקע ובעצם אנחנו לא יודעים מתי הוא יפורסם ולציבור יש זכות לדעת.

איה דביר: לכן אנחנו מציעים פתרון והוא לקבוע שתחילתו של החוק שעתיים לאחר פרסומו או איזשהו פתרון שימנע החלה רטרואקטיבית.

איה דביר: אם זה מפורסם היום, לא צריך כל סעיף תחילה כי זו תהיה תחילה מיידית וזה יהיה ברציפות מהתקנות שפוקעות, אבל אם זה צפוי להיכנס רק מחר, בעצם תהיינה כמה שעות בהן הנורמות האלה לא יהיו.

חיים כץ: שעה אחרי פרסומו.

נעה בן שבת: אדוני, אני חושבת שבאמת זה לא יהיה אחראי להגיד שעה, שעת הפרסום ולהיכנס לכל העניין הזה ואני רוצה לאמץ הסדר לאור ההתנגדות של משרד המשפטים.

נעה בן שבת: הם עומדים על ההתנגדות שלהם.

נעה בן שבת: אנחנו חשבנו שהדבר הזה מאפשר לנו, הוא אמור להיות לכמה שעות, אנחנו לא יודעים מתי הכנסת תעלה את ההצעה הזאת ותצביע עליה.

חיים כץ: יש את סדר היום של הכנסת.

נעה בן שבת: נכון.

חיים כץ: יכול להיות שזה יהיה מחר.

נעה בן שבת: נכון.

חיים כץ: אם נמשוך כל הלילה, יכול להיות שזה יהיה מחר.

חיים כץ: אני יודע שהחוק מוסכם והוא יעבור בקלות, אבל יחד עם זאת אני לא יודע מה יהיה בחקיקה, בקריאה ראשונה, ומה אורך הדיונים.

חיים כץ: יכול להיות שזה יהיה מחר.

נעה בן שבת: לאור ההתנגדות הזאת, אנחנו נציע לקרוא לחוק הזה חוק לתיקון ולקיום תוקפן של תקנות שעת חירום.

נעה בן שבת: אנחנו לא מאריכים את התקנות הקיימות אלא אנחנו מניחים שהן פקעו ואנחנו מקיימים אותן, את התקנות, ואנחנו נקבע שתחילתו של החוק הזה תהיה מחר בבוקר, ב-6:00 בבוקר, ב-23 ביוני 2020, כפי שנעשה בחוק.

חיים כץ: וכך זה סגור.

איה דביר: אנחנו כמובן מניחים שהפרסום יהיה לפני 6:00 בבוקר.

חיים כץ: אני לא יודע מה אתם מניחים.

חיים כץ: זה ממחר ב-6:00 בבוקר.

איה דביר: תודה רבה לכם.

חיים כץ: מה עוד יש לנו?

נעה בן שבת: יש לנו עוד דברים מאוד קטנים שאני רוצה לעבור עליהם.

נעה בן שבת: יש לנו כאן את מוסד להשכלה גבוהה.

נעה בן שבת: ההוראה אמרה: מוסד להשכלה גבוהה כמשמעתו בחוק המועצה להשכלה גבוהה.

נעה בן שבת: ציינו שיש פירוט בצו בריאות העם ולכן הצענו להעתיק את הפירוט משם.

נעה בן שבת: אחר כך התברר שחלק מהפירוט שם לא נכון.

נעה בן שבת: מבחינתי אפשר לחזור למוסד להשכלה גבוהה כמשמעות בחוק המועצה להשכלה גבוהה.

חיים כץ: ואת מסכימה עם זה.

איה דביר: אנחנו מסכימים.

נעה בן שבת: הוועדה לתכנון ותקצוב.

נעה בן שבת: אנחנו נציין אותה כך למרות שזה מקום יחיד שמופיע בחקיקה ולא נקשור אותה למועצה להשכלה גבוהה.

חיים כץ: בסדר.

נעה בן שבת: התבקשנו להוסיף רב ישוב ורב שכונה לעובדי הרשות המקומית.

נעה בן שבת: התברר שרב שכונה הוא לא עובד הרשות המקומית.

חיים כץ: אם כן, רב ישוב.

נעה בן שבת: רב ישוב יתווסף לפסקה (2) ורב שכונה לפסקה (3).

חיים כץ: בסדר.

אורלי פרומן: מה לגבי חינוך?

נעה בן שבת: בהגדרה עובד, אנחנו אומרים מי שנותן שירות במקום עבודה.

אורלי פרומן: דילגת בסעיף (2) על מנהל מחלקת חינוך.

אורלי פרומן: בכוונה כתבתם מחלקת חינוך ולא אגף חינוך?

נעה בן שבת: לגבי מנהל מחלקת חינוך, יש את חוק הרשויות המקומיות.

אורלי פרומן: הוא מדבר על מחלקת?

נעה בן שבת: כן.

נעה בן שבת: מחלקת חינוך.

נעה בן שבת: דבר חשוב שעלה בדיון אתמול זה הנושא של מספר העובדים המותר לשהייה בו זמנית לגבי המוסד לביטוח לאומי ושירות התעסוקה.

נעה בן שבת: אנחנו מבינים שאין לכם התנגדות שזה יהיה 100 אחוזים מהעובדים.

חיים כץ: בסדר גמור.

חיים כץ: מאה אחוזים מהעובדים.

חיים כץ: ביטוח לאומי ושירות התעסוקה.

חיים כץ: הבאנו תוצאה יפה.

חיים כץ: 100 אחוזים מהעובדים.

נעה בן שבת: יש כאן את התיקון שדובר עליו שהתקופה שבה ייסגר מקום עבודה במקרה של הדבקה במקום העבודה, היא תקופה שלא תעלה על 72 שעות, התקופה שעד סיום החקירה האפידמיולוגית אבל היא לא תעלה על 72 שעות, או לפי הוראה של ראש השירות במקרים מיוחדים על 120 שעות.

נעה בן שבת: זאת תקופת הסגירה.

נעה בן שבת: אפשר לראות כאן גם את מה שהוחלט בנושא של העונשים.

נעה בן שבת: נמחק המעצר ונמחקה ההחרגה של תאגידים ציבוריים, וגם מה שביקש משרד החינוך להבהיר בנוסח, מוסדות חינוך המפורטים בסעיף 2, אלה שפעילותם מותרת לפי אותו צו.

נעה בן שבת: יש כאן תיקון של תקנות שעת חירום, הפניה לתקנות, לשמן הנכון של התקנות.

נעה בן שבת: נושא של מקלטים לנשים מוכות.

נעה בן שבת: הייתה אתמול הערה של חבר הכנסת סעדי.

נעה בן שבת: בדיון דיברנו להוסיף את זה לפסקה (11) בעמוד 20 אבל אנחנו נוסיף את זה לפסקה (1) לאור האמירה של משרד המשפטים ששם מדובר במסגרות חוץ ביתיות.

חיים כץ: בסדר.

נעה בן שבת: הנושא של מה יכלול התו הסגול.

נעה בן שבת: כללי התו הסגול.

נעה בן שבת: כאן הייתה לנו התלבטות שגם הוצגה אתמול בדיון.

נעה בן שבת: ההתלבטות הזאת הייתה האם אנחנו נפרט כאן את כל הכללים, במקום הפניה לתקנות הגבלת פעילות.

חיים כץ: ומה החלטתם?

נעה בן שבת: מה שמוצע כאן זה שכל מה שמופיע בתקנות הגבלת פעילות וגם חובת מעסיק באופן ספציפי בצו בריאות העם, אנחנו נציין ממש כאן בנוסח.

איה דביר: אבל זה אחד לאחד.

איה דביר: כן?

איה דביר: בדיוק הציטוט.

נעה בן שבת: לדעתי זה אחד לאחד.

איה דביר: בסדר, אבל צריך לוודא את זה.

נעה בן שבת: עטיית מסכה.

חיים כץ: את לא צריכה להקריא.

נעה בן שבת: מה שמופיע בצו בריאות העם לגבי מחזיק או מפעיל של מקום הפתוח לציבור, אנחנו לא נעתיק את זה עכשיו כי באמת שם יכולים להיות - אלה חובות על ציבורים גדולים - שינויים.

חיים כץ: בסדר.

חיים כץ: מי בעד?

חיים כץ: בעד – 7

חיים כץ: ההחלטה התקבלה פה אחד.

חיים כץ: נמצאים כאן 7 חברי כנסת.

חיים כץ: הוועדה הכינה את הצעת החוק, ללא הסתייגויות, לקריאה השנייה והשלישית ובלי נדר היא תעבור היום במליאה.

חיים כץ: תודה רבה.

חיים כץ: הישיבה נעולה.